# Datums skatāms laika zīmogā Nr. 1-9.3/567

Uz 20.04.2021. Nr.1-13.1/1878

Tieslietu ministrijai

Par Ministru kabineta rīkojuma projektu

"Par valsts nozīmes pasākumu starptautiskas

nozīmes svētvietā Aglonā un tā nodrošināšanas

un drošības plānu 2022. gadam" sagatavošanu

Atsaucoties Tieslietu ministrijas 20.04.2021. vēstulē izteiktajam aicinājumam Neatliekamās medicīniskās palīdzības dienests (turpmāk – Dienests) ir izvērtējis Ministru kabineta rīkojuma “Par valsts nozīmes pasākuma nodrošināšanas un drošības plānu starptautiskās nozīmes svētvietā Aglonā 2022. gadam” projektu (turpmāk – Plāns) un tiesību akta sākotnējās ietekmes novērtējuma ziņojumā (turpmāk - anotācija) iekļauto informāciju, t.sk. medicīniskās palīdzības nodrošināšanai plānotā finansējuma apmēru.

Dienests kopumā saskaņo Plāna un anotācijas tekstu, kurā fiksētas Dienesta veicamās darbības, sniegtajā redakcijā. Vienlaikus Dienests vēlas vērst uzmanību, ka 3.6.punktā minētajai Piesaistīto brīvprātīgo instruēšanai/apmācībai, būtu paredzams ilgāks izpildes termiņš, iespējams – 11.augusts.

Norādām, ka anotācijas tekstā norādītās medicīniskās palīdzības pakalpojuma izmaksas ir atbilstošas 2019.gada aprēķinam. Pamatojoties uz šobrīd spēkā esošo Dienesta pakalpojumu cenrādi, kurš stājies spēkā 2020.gada 16.oktobrī, nepieciešamā kopējā summa pakalpojuma nodrošinājumam ir 66 717 euro, t.i. par 5498 euro vairāk kā bijis norādīts iepriekš. Ņemot vērā darba samaksas izmaiņas ārstniecības personām veselības aprūpes nozarē, kā arī materiāli tehniskā nodrošinājuma izmaksu kāpumu, šobrīd Dienestā tiek izstrādāti cenrāža grozījumi atbilstoši aktuālajām izmaksām.

 Atkārtoti vēlamies lūgt papildus līdzekļu piešķīrumu medicīniskās palīdzības nodrošināšanai Aglonas svētku laikā. Neraugoties uz ik gadus izteikto lūgumu, Dienestam svētku nodrošinājumam piešķirtais budžets joprojām ir saglabājies 2010.gada līmenī, t.i.38 342euro. Diemžēl papildus piešķīrums nav ticis paredzēts, norādot, ka pakalpojuma faktisko izmaksu pieaugums sedzams no Dienesta budžeta līdzekļiem, kas paredzēti ikdienas pamatfunkciju izpildei.

Direktore L.Cipule

Valenika, 67337022

gunta.valenika@nmpd.gov.lv